
Laste arvu suurendamine 

Narva Lasteaia Tareke rühmades
1. Asjaolud ja menetluse käik
Narva Lasteaed Tareke on munitsipaalomandis olev lasteasutus 4 sõime- ja 8 lasteaiarühmaga. Kooskõlas koolieelse lasteasutuse seaduse § 7 lõike 1 punktidega 1 ja 2 on lasteasutuse sõimerühmas registreeritud laste arv kuni 14 last, lasteaiarühmas – kuni 20 last.
Narva Linnavalitsuse Kultuuriosakonda laekus 19.11.2013. a Narva Lasteaia Tareke direktori taotlus nr 3-1/22  palvega lubada laste arvu suurendamist kuni 16 lapseni lasteasutuse sõimerühmades „Jänkud“ ja „Põngerjas“ ning kuni 21 lapseni lasteaiarühmas „Päkapikud“. Laste arvu suurendamiseks lasteasutuse rühmades on vastav ettepanek tehtud lasteasutuse hoolekogu poolt. Rühmades lastearvu suurendamisel tagatakse lapse arenguks vajalike tingimuste olemasolu.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra.
3. Otsus
3.1 Suurendada laste arvu Narva Lasteaia Tareke sõimerühmades „Jänkud“ ja „Põngerjas“ kuni 16 lapseni.
3.2 Suurendada laste arvu Narva Lasteaia Tareke lasteaiarühmas „Päkapikud“ kuni 21 lapseni.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

